डा. डुसेजा ने बताया कि फैटी लिवर की मुख्य वजह मोटापा है। ओवरवेट, उच्च ब्लड शुगर, हाइपरटेंशन और ब्लड लिपिड ज्यादा होने से फैटी लिवर होने की संभावना रहती है। जब शरीर में कैलोरी की मात्रा बढ़ती है और एक्सरसाइज नहीं करते हैं तो फैट शरीर के अलग-अलग हिस्सों में जमा होने लगता है। शरीर के दूसरे हिस्सों में जाने के अलावा फैट लिवर के अंदर भी जाता है। धीरे-धीर फैट लिवर में जमा होता और मरीज फैटी लिवर का शिकार हो जाता।